FCSB

FCSB (mellom 1961 og 2017 kjent som FC Steaua București) er en rumensk fotballklubb i București. 

Klubben fikk dette navnet i 2017 etter at en domstol bestemte i desember 2016 at klubben ikke lenger fikk bruke navnet Steaua. Den 30. mars 2017 skiftet klubben offisielt navn til Fotbal Club FCSB SA.

Historie 
I 1947 ble ASA București (Asociația Sportivă a Armatei – norsk: «Arméens sportsforening») stiftet som en del av militærenhet 02301 București. Klubben skiftet navn flere ganger inntil den i 1961 fikk navnet Clubul Sportiv al Armatei «Steaua» (norsk: «Arméens idrettsklubb Steaua»), forkortet til CSA «Steaua» eller bare «Steaua» (norsk: «stjernen»). Klubben hadde en rekke andre idrettsgrener i tillegg til fotball.

I et forsøk på å nedslanke administrative kostnader, solgte Romanias forsvarsdepartement, som var eiere, fotballavdelingen i 1998 til en investorgruppe, og klubben fikk navnet Fotbal Club Steaua București. I 2003 ble én av disse investorene, Gigi Becali, eneeier.

I 2011 ble klubbens kontrakt med Forsvarsdepartementet, som eide Ghencea Stadion, Steauas hjemmebane, automatisk ugyldig etter at klubben ikke hadde betalt leie i to måneder. Deretter eskalerte konflikten mellom klubben og Forsvarsdepartementet inntil en domstol bestemte i 2016 at klubben ikke lenger kunne bruke navnet Steaua, og en annen domstol bestemte i 2019 at alle resultatene mellom 1947 og 2003 tilhører Clubul Sportiv al Armatei Steaua București, en ny fotballklubb som Forsvarsdepartementet stiftet i 2017, og som spilte per 2019 i Romanias 4. divisjon.

Resultater 
Steaua București har per 2017 vunnet den hjemlige ligaen 26 ganger og cupen 22 ganger. De var det første østeuropeiske laget som vant Serievinnercupen (i 1986), i det som i dag heter Mesterligaen. UEFA Super Cup ble også vunnet samme år. De nådde også finalen i Mesterligaen i 1989, og finalen i Intercontinental Cup samme år. Laget fortsatte etter dette sin fremgang i Europa og har siden dominert i den hjemlige ligaen samt knyttet til seg en stor andel rumenske toppspillere.

Meritter 

 UEFA Champions League: (1) 1985/1986
 UEFA Super Cup: (1) 1986

Spillerstall 
21. mars 2021

Utlånte spillere

Kjente spillere 
 Gheorghe Hagi
 Helmuth Duckadam
 Victor Pițurcă
 Anghel Iordănescu
 Tudorel Stoica
 Ladislau Bölöni
 Vlad Chiricheș
 Ilie Dumitrescu
 Dan Petrescu
 Adrian Ilie
 Bănel Nicoliță

Referanser

Eksterne lenker 
 

Fotballag i Romania
Sport i București‎
Mesterliga-vinnere
Fotballag etablert i 1947